Kraksiniai

Kraksiniai (Cracidae)terminai.vlkk.lt / Kraksiniai  – vištinių paukščių (Galliformes) būrio šeima, kuriai genetiškai giminingiausi Australazijoje paplitę didžiakojiniai (Megapodiidae), su kuriais kartais apjungiami į atskirą Craciformes būrį, tačiau atlikti naujesni tyrinėjimai parodo, kad šios dvi šeimos visgi turi bendrą vištinių paukščių kilmę.

Visos rūšys – medžioklės objektas.

 Paplitimas 
Beveik visos šeimos rūšys paplitusios atogrąžų ir subtropikų klimato Pietų ir Centrinės Amerikos dalyse, tik rudasparnė čačalaka (Ortalis vetula) aptinkama Šiaurės Amerikoje – pačioje pietinėje Teksaso dalyje. Trinidadinė pipilė (Pipile pipile) yra eneminė rūšis natūraliai paplitusi tik Trinidado saloje.

Gyvena miškuose.

 Išvaizda 
Priklauso vidutinio dydžio ir stambūs paukščiai. Galva nedidelė, sparnai suapvalinti ir gana trumpi, uodega gana ilga. Ant kojų pentinų neturi.

Stambiausia kraksinių šeimos rūšis – didysis kraksas (Crax rubra), jų patino kūno ilgis 87-92 cm, svoris 3,6-4,8 kg.birdlife.org / Great Curassow Crax rubra | BirdLife International Smulkiausi – mažosios čačalakos (Ortalis motmot), kurių kūno ilgis 43–54 cm, svoris 345–620 g.birdsoftheworld.org / Variable Chachalaca Ortalis motmot; Handbook of the Birds of the World (Pasaulio paukščių vadovas); Josep del Hoyo and Guy M. Kirwan | Version: 1.1 – Published August 18, 2021

 Elgsena 
Lizdą suka medžiuose. Paprastai dėtyje 1-4 kiaušiniai kuriuos peri tik patelė. Patino vaidmuo jauniklių priežiūroje skiriasi, nors daugumos rūšių patinai nedaug arba visiškai neprisideda auginant jauniklius.birdsoftheworld.org / Cracidae – Guans, Chachalacas, and Curassows; Handbook of the Birds of the World (Pasaulio paukščių vadovas) | David W. Winkler, Shawn M. Billerman, and Irby J. Lovette | Version: 1.0 – Published March 4, 2020

Maitinasi tiek ant žemės, tiek ir medžių lajose. Minta vaisiais, vabzdžiais, kirmėlėmis.

 Sistematika 
Tarptautinė ornitologų sąjunga pasaulio paukščių klasifikacijos 12.1 versijoje ir Handbook of the Birds of the World (Pasaulio paukščių vadovas) 1.0 versijoje, kraksinių (Cracidae) šeimoje išskiria 11 genčių ir 56 rūšis,worldbirdnames.org / Megapodes, guans, guineafowl, New World quail – IOC World Bird List Version 12.1; Birds of the World: Recommended English Names (Pasaulio paukščiai: rekomenduojami angliški pavadinimai) | Nuoroda tikrinta: 16.08.2022 kurios išskirtos į tribas ir du pošeimius:
  Pošeimis: Penelopinae Huxley, 1868 – Penelopės
 Gentis: Penelopina Reichenbach 1861 – Penelopinos
 Gentis: Chamaepetes Wagler 1832 – Tikrieji guanai
 Gentis: Penelope Merrem 1786 – Penelopės
 Gentis: Aburria Reichenbach 1853 – Aburijos
 Gentis: Pipile Bonaparte, 1856 – Pipilės
  Pošeimis: Cracinae Vigors, 1825 – Kraksai
 Triba: Oreophasini Bonaparte 1853
 Gentis: Oreophasis Gray 1844 – Raguotieji guanai
 Triba: Ortalidini Donegan 2012
 Gentis: Ortalis Merrem 1786 – Čačalakos
 Triba: Cracini Rafinesque 1815
 Gentis: Crax Linnaeus 1758 – Tikrieji kraksai
 Gentis: Pauxi Temminck 1813 – Šalminiai kraksai
 Gentis: Mitu Lesson 1831 – Mitu
 Gentis: Nothocrax Burmeister 1856 – Naktiniai kraksai

 Kladograma 
Kraksinių (Cracidae) šeimos filogenetinių ryšių kladograma, pagrįsta pagal De Cheno ir jo bendradarbių atliktus tyrimų rezultatus paskelbtus 2021 m.:biomedcentral.com / Divergence time estimation of Galliformes based on the best gene shopping scheme of ultraconserved elements; De Chen, Peter A. Hosner, Donna L. Dittmann, John P. O’Neill, Sharon M. Birks, Edward L. Braun and Rebecca T. Kimball; BMC Ecology and Evolution volume 21, Article number: 209 (2021) | Published: 22 November 2021

 Šaltiniai 

Kategorija:Kraksiniai